Märt Tammearu

Märt Tammearu (sündinud 17. märtsil 2001) on Eesti võrkpallur.

Märt on olnud kaasatud Eesti võrkpallikoondisesse alates 2019. aastast.

Alates hooajast 2021/22 esindab ta Belgia tippklubi Knack Roeselare.

Isiklikku
Märt Tammearu vanem vend on Eesti võrkpallur Siim Tammearu.

Karjäär

Koondis

Noortekoondis
2015.–2020. aastal kuulus Märt Eesti noormeeste koondisesse (sündinud 2001. aastal ja hiljem), kelle treeneriteks olid Toomas Jasmin ja Raigo Tatrik. 2017. aastal toodi U-17 koondisega Eestile ajaloo esimene EEVZA meistritiitel ning Tammearu oli turniiri resultatiivseim mängija. Koondis osales nii U-17, U-18 kui U-20 EM-valikturniiridel, kuid finaalturniirile pääsu ei suudetud tagada.

2015  U-17 Ida-Euroopa Võrkpalli Assotsiatsiooni (EEVZA) meistrivõistlused
2016  Balti matš. Eesti U-17 koondis
2017  U-17 Ida-Euroopa Võrkpalli Assotsiatsiooni (EEVZA) meistrivõistlused
2018  U-17 Ida-Euroopa Võrkpalli Assotsiatsiooni (EEVZA) meistrivõistlused

2019–... Eesti võrkpallikoondis
2019. aastal kutsuti Märt Tammearu esimest korda Eesti võrkpallikoondise juurde. Euroopa meistrivõistluste finaalturniiril on ta esindanud Eestit aastal 2021. Euroopa Liigas on ta kuulunud koondisesse aastatel 2019 (alagrupifaasis), 2021 ja 2022.

2021  Euroopa Kuldliiga

Klubivõrkpall

2016–2018 Pärnu võrkpalliklubi
Hooaegadel 2016/17 ja 2017/18 mängis Märt Pärnu võrkpalliklubis. Klubi osales ka tugevuselt kolmandas Eurosarjas CEV Challenge Cupil.
2017/18  Credit24 Meistriliiga
2017/18  Eesti meistrivõistlused

2018–2021 Bigbank Tartu
2018/19  Eesti karikavõistlused
2018/19  Credit24 Meistriliiga
2018/19  Eesti meistrivõistlused
2019/20  Eesti meistrivõistlused
2020/21  Aadu Luukase karikavõistlused
2020/21  Eesti meistrivõistlused

2021–... Knack Volley Roeselare
Hooajal 2021/22 sõlmis Märt oma esimese lepingu välisklubiga ning liitus Belgia tippklubiga Knack Volley Roeselare. Klubi osales ka Euroopa kõige tugevamas Eurosarjas, Euroopa Meistrite Liigas.
2021/22  Belgia meistrivõistlused
2022/23  Belgia superkarikas

Rannavõrkpall
2016. aastal osales Märt vennast paarilise Siim Tammearuga Tšehhis U-18 rannavolle EM-l, kus pääseti alagrupist play-off ringi.
Samal suvel osaleti ka Leedus U-18 EEVZA (Ida-Euroopa Võrkpalli Assotsiatsioon) rannavõrkpalli meistrivõistlustel, kus samuti jõuti play-off ringi.

2017. aastal mängis ta koos Rasmus Meiusega rannavolle etappe, püüdes pääset 2018. aasta noorte olümpiamängudele. Meiusega osaleti ka U-18 EM-il, kus saavutati viies koht.  2018. aasta suvel osaleti koos Kontinentide karikaturniiril, kus alagrupist edasi ei pääsetud ning ei saadud ka pääset 2018. aasta noorte olümpiamängudele.

2018. aastal osales Tammearu koos Timo Lõhmusega U-18 rannavõrkpalli EM-il Venemaal, kus saadi alagrupist edasi kuid peatuti play-off ringis ning jäädi jagama 17.-24. kohta. Samal aastal toimunud U-18 EM-il Tšehhis jõuti Lõhmusega veerandfinaali. Järgmisel aastal osaleti koos rannavõrkpalli U-20 EM-il Rootsis, kus jõuti 16 parema sekka.

2017  Noorte rannavõrkpalli kontinentaalkarikasarja etapp Pärnus, paariline Rasmus Meius
2018  Ida-Euroopa Võrkpalliassotsiatsiooni (EEVZA) U-18 rannavõrkpalli meistrivõistlused Ukrainas, paariline Timo Lõhmus
2020  4 vs 4 rannavõrkpalli Eesti meistrivõistlused Haven Kakumäel, Bigbank Tartu võistkonnaga
2021  Eesti rannavolle karikasarja III etapp Pärnus, paariline Karl Jaani
2021  Eesti rannavolle Grand Prix sarja IV etapp (Nokia Cup) Viljandis, paariline Karl Jaani

Tunnustus
Hooaeg 2015/16 Eesti parim rannavõrkpalli noortepaar noormeestest, koos Siim Tammearuga
Hooaeg 2016/17 Eesti parim rannavõrkpalli noortepaar noormeestest, koos Rasmus Meiusega
Hooaeg 2017/18 Eesti parim rannavõrkpalli noortepaar noormeestest, koos Timo Lõhmusega
Hooaeg 2018/19 Eesti parim noorvõrkpallur noormeestest

Välislingid
Märt Tammearu volleybox.net
Märt Tammearu volley.ee

Viited

Eesti võrkpallurid
Sündinud 2001